《行路难·男儿坎轲徒搔首》
唐代·冯著

男儿坎轲徒搔首，入市脱衣且沽酒。行路难，权门慎勿干，
平人争路相摧残。春秋四气更回换，人事何须再三叹。君不见
雀为鸽，鹰为鸠，东海成田谷为岸。负薪客，归去来。龟反顾，
鹤裴回，黄河岸上起尘埃。相逢未相识，何用强相猜。行路难，
故山应不改，茅舍汉中在。白酒杯中聊一歌，苍蝇苍蝇奈尔何。

作者简介：冯著（生卒年不详），字不详，河间（今河北省沧州市境内）人，中唐诗人，约生于735—740年之间。韦应物为其友。曾应广州刺史李勉之邀入幕为录事，后不知所终。全唐诗收录有冯著写的诗四首。韦应物赠冯著的诗今存四首。